Obert el termini perquè les empreses presenten ofertes per a finalitzar el pavelló esportiu SUNP VI al costat del cementeri
17 de gener 2018

![](/media/ettbynd0/30-obras-pabellon.jpg)  
  

L'Ajuntament de Sagunt ha aconseguit desbloquejar les obres del pavelló esportiu SUNP VI, ubicat al costat del cementeri del Port de Sagunt, que van quedar interrompudes fa anys per un problema de falta de finançament per part de la Generalitat Valenciana. Ahir el Butlletí Oficial de la Província (BOP) va publicar l'anunci del procediment de licitació per a seleccionar l’empresa que finalitze les obres. Les entitats interessades tenen 26 dies naturals a partir de hui per a presentar les seues propostes.

**“Després de molts mesos de bloqueig pel sistema que hem hagut de presentar a Espectacles de la Conselleria, hem pogut desbloquejar la construcció del pavelló”,** manifestava Pepe Gil, el regidor de Contractació de l'Ajuntament de Sagunt, qui també assegurava que tant ell com l'alcalde, Quico Fernández, i el regidor d'Esports, Miguel Chover, es mostren molt satisfets per este avanç que suposarà, entre altres coses, que el Fertiberia Balonmano Puerto Sagunto tinga unes millors instal·lacions per a jugar. A més, Gil també afirmava que la intenció és **“adjudicar les obres al més prompte possible i que estiguen finalitzades aproximadament en un any des de l'adjudicació del contracte”.**

El pressupost base de la licitació és de 2.069.998’22 € més IVA, per la qual cosa ascendix a una quantitat de 2.504.697’87 €. Este total es distribuirà en dos anualitats, concretament 1.878.523’39 € l'any 2018 i 626.174’46 € l'any 2019.

L'obra s'adjudicarà a l'empresa que presente l'oferta econòmica més avantatjosa i cal destacar, com apuntava el regidor, que el terme d'execució és de 12 mesos després de l'encàrrec a l'empresa.

Els interessats a participar en el procés de selecció podran trobar tota la informació necessària en la pàgina web de l'Ajuntament de Sagunt i en la plataforma de licitació de l'Estat.​

*   [](http://www.facebook.com/sharer.php?u=https://aytosagunto.es/va/actualitat/obert-el-termini-perque-les-empreses-presenten-ofertes-per-a-finalitzar-el-pavello-esportiu-sunp-vi-al-costat-del-cementeri/ "Facebook")
*   [](http://twitter.com/share?url=https://aytosagunto.es/va/actualitat/obert-el-termini-perque-les-empreses-presenten-ofertes-per-a-finalitzar-el-pavello-esportiu-sunp-vi-al-costat-del-cementeri/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/obert-el-termini-perque-les-empreses-presenten-ofertes-per-a-finalitzar-el-pavello-esportiu-sunp-vi-al-costat-del-cementeri/ "Linked In")
*   [](mailto:?body=https://aytosagunto.es/va/actualitat/obert-el-termini-perque-les-empreses-presenten-ofertes-per-a-finalitzar-el-pavello-esportiu-sunp-vi-al-costat-del-cementeri/)